Diari Oficial de la Generalitat Valenciana


Sumari del DOGV 5255, del 10-05-2006 (2006/5245)

RESOLUCIÓ de 2 de maig de 2006, de la consellera de Cooperació i Participació, per la qual es convoca la sèptima edició del Premi Generalitat Valenciana . Mariano Martínez: Joventut Valenciana a l'Exterior, corresponent a l'any 2006.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5245


Data del document
:   02-05-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * premi cultural
    * societat sense fins de lucre
    * distinció honorífica
    * jove
    * associació

RESOLUCIÓ de 2 de maig de 2006, de la consellera de Cooperació i Participació, per la qual es convoca la sèptima edició del Premi Generalitat Valenciana . Mariano Martínez: Joventut Valenciana a l'Exterior, corresponent a l'any 2006. [2006/X5245]  
El Decret 54/2000, de 25 d'abril, del Govern Valencià (DOGV núm. 3.739, de 28 d'abril de 2000) va crear el Premi Generalitat Valenciana . Mariano Martínez: Joventut Valenciana a l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians en l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians en l'exterior, com també per la seua aportació a l'articulació de les relacions intergeneracionals.  
El dit decret va establir que el premi es convocaria anualment, sent la primera edició la de l'any 2000, que es va atorgar a Mariano Martínez, que pertany a la Unió Regional de Mar del Plata.  
Per això, i en virtut de les atribucions delegades pel president de la Generalitat, en la seua Resolució de 2 de novembre de 2004, i de les facultats que em confereix l'article 3 del Decret 9/2004, de 3 de setembre, del president de la Generalitat, pel qual s'encomanen o deleguen funcions en el vicepresident del Consell de la Generalitat, en el conseller de Relacions Institucionals i Comunicació i en la consellera de Cooperació i Participació, i l'article 17 del Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, resolc:   
Primer   
Convocar la concessió de la sèptima edició del Premi Generalitat Valenciana . Mariano Martínez: Joventut Valenciana a l'Exterior, corresponent a l'any 2006, d'acord amb el que disposa el Decret 54/2000, de 25 d'abril, del Govern Valencià.   
Segon   
En la seua present edició, el premi consistirà en un guardó acreditatiu del mateix i una assignació econòmica de 3.000 euros, que es farà efectiva a càrrec de la línia T4004000 del Programa 112.90, Participació Ciutadana, del pressupost de la Generalitat Valenciana per a 2006. El premi podrà concedir-se a un o més beneficiaris, dividint-se en este últim cas l'assignació econòmica entre els mateixos, en la proporció que determine el jurat, així com també ser declarat desert.   
Tercer   
1. Les propostes per a la concessió del premi podran formular-se per iniciativa de la Direcció General de Participació Ciutadana o a proposta raonada dels centres valencians de l'exterior. D'acord amb l'article 2, apartat b), del Decret 54/2000, són estos: les entitats associatives, fundacionals i altres persones jurídiques sense ànim de lucre, legalment constituïdes en el territori en què es troben assentades, amb la denominació que lliurement s'hagen atorgat, que tinguen com a objecte preferent, arreplegat en els seus estatuts, el manteniment de vincles culturals i socials amb el poble valencià, la seua història, la seua llengua i la seua cultura.  
2. Les propostes efectuades pels Centres Valencians de l'Exterior hauran d'adreçar-se a la Direcció General de Participació Ciutadana i es remetran al Registre General de Presidència, ubicat en el carrer dels Juristes, número 10, de València (CP 46841), o es tramitaran per qualsevol de les formes que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
3. Les propostes hauran de contindre una memòria explicativa de les raons que fonamenten la proposició a favor del possible o dels possibles beneficiaris del premi, a la que podrà adjuntar-se tota la documentació que consideren oportuna.  
4. Podrà proposar-se com a beneficiaris a persones físiques, jurídiques, agrupacions de jóvens o seccions juvenils vinculades als centres valencians a l'exterior.   
5. Les propostes es presentaran en el termini de 30 dies naturals, comptats a partir de l'endemà de la publicació d'esta resolució.  
Quart   
1. La Sotssecretaria de Presidència requerirà els centres perquè, en compliment del que disposa el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, aporten els documents necessaris per a lliurar el premi a favor seu i, especialment, perquè acrediten el trobar-se al corrent de les seues obligacions fiscals i enfront de la Seguretat Social, de conformitat amb el que disposa l'article 47.7 de la dita norma.   
2. El premi es concedirà, mitjançant una resolució de la consellera de Cooperació i Participació, a la persona o entitat designada, d'acord amb el que estableix el Decret 54/2000, de 25 d'abril, del Govern Valencià, per un jurat format per:   
Presidenta: la consellera de Cooperació i Participació.   
Vicepresidenta: la sotssecretària de Presidència.  
Vocals: la directora general de Participació Ciutadana i el cap de l'Àrea de Participació Externa.   
3. El termini per a dictar i notificar la resolució serà de sis mesos des de la publicació de la present resolució en el Diari Oficial de la Generalitat Valenciana. La resolució de la present convocatòria es farà pública en el Diari Oficial de la Generalitat Valenciana. En el cas de no resoldre's el procediment en el termini anteriorment establit, s'entendrà que ha sigut declarat desert.   
Quint   
L'assignació econòmica del premi es farà efectiva a la persona física o entitat beneficiària del premi. Si esta última no tinguera personalitat jurídica, l'assignació s'efectuarà al centre valencià en l'exterior a què pertanga.  
Contra esta resolució que posa fi a la via administrativa es podrà interposar recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que estableixen els articles 10 i 46 de la Llei 29/1998, de 13 de juliol reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.   
València, 2 de maig de 2006.. La consellera de Cooperació i Participació: Gema Amor Pérez.